b'\n_START_ARTICLE_\nSam Pollock\n_START_PARAGRAPH_\nSamuel Patterson Smyth "Sam" Pollock OC, CQ (15. joulukuuta 1925 \xe2\x80\x93 15. elokuuta 2007 Toronto, Kanada) oli kanadalainen urheiluvaikuttaja, joka tunnetaan etenkin NHL-joukkue Montreal Canadiensin toimitusjohtajana. H\xc3\xa4nt\xc3\xa4 pidet\xc3\xa4\xc3\xa4n yhten\xc3\xa4 taitavimmista NHL-johtajista ja h\xc3\xa4nen aikanaan Montreal voittikin yhdeks\xc3\xa4n Stanley Cupia ._NEWLINE_Montrealin organisaatioon Pollock siirtyi vuonna 1947. T\xc3\xa4t\xc3\xa4 ennen h\xc3\xa4n oli mm. valmentanut teini-ik\xc3\xa4isi\xc3\xa4 ja manageroinut softball-joukkuetta, jossa pelasi joitakin Montrealin pelaajia.  Pollock toimi monissa pienemmiss\xc3\xa4 t\xc3\xb6iss\xc3\xa4 ennen siirtymist\xc3\xa4\xc3\xa4n toimitusjohtajaksi. Vuonna 1950 h\xc3\xa4n tarkkaili ja arvioi nuoria lahjakkuuksia Montrealille. Pollockin aikana Canadiensiin liittyv\xc3\xa4t juniorijoukkueet voittivat kaksi Memorial Cupia ja CHL-liigan Omaha Knights sarjansa mestaruuden. Montrealissa oltiin vakuuttuneita Pollockin pelaajan\xc3\xa4kemyksest\xc3\xa4 ja h\xc3\xa4net nimitettiin Frank J. Selken seuraajaksi seuran toimitusjohtajaksi _NEWLINE_Pollock oli Montrealin toimitusjohtaja vuodet 1964\xe2\x80\x931978 ja tuona aikana seura voitti yhdeks\xc3\xa4n Staney Cupia. H\xc3\xa4n teki ollessaan toimitusjohtajana monta merkitt\xc3\xa4v\xc3\xa4\xc3\xa4 kauppaa, joilla sai hankittua tulevia t\xc3\xa4htipelaajia Montrealiin. Pollock oli ensimm\xc3\xa4isi\xc3\xa4 toimitusjohtajia, jotka tajusivat, ett\xc3\xa4 varaustilaisuudessa onnistuminen oli t\xc3\xa4rke\xc3\xa4\xc3\xa4 seuran tulevaisuuden kannalta. _NEWLINE_H\xc3\xa4nen suurimpia hankintojaan olivat maalivahti Ken Dryden, jonka h\xc3\xa4n sai Boston Bruinsista kahta mit\xc3\xa4t\xc3\xb6nt\xc3\xa4 lupausta vastaan, ja hy\xc3\xb6kk\xc3\xa4\xc3\xa4j\xc3\xa4 Guy Lafleur, jonka h\xc3\xa4n varasi draftin ensimm\xc3\xa4isen\xc3\xa4 saatuaan vuoron California Golden Sealsilta vaihtokaupassa. Muita Pollockin Montrealiin tuomia pelaajia ovat mm. Larry Robinson, Steve Shutt ja Bob Gainey.  Lis\xc3\xa4ksi Pollock oli suostuttelemassa valmentaja Scotty Bowmanin Montrealin valmentajaksi vuonna 1971 . Pollock j\xc3\xa4tti Montrealin vuonna 1978 ._NEWLINE_Kanadan maajoukkueen johdossa Pollock oli vuoden 1976 Kanada-cupissa. Tuota joukkuetta monet j\xc3\xa4\xc3\xa4kiekkoasiantuntijat pit\xc3\xa4v\xc3\xa4t kautta aikojen parhaimpana joukkueena. Vuodet 1995\xe2\x80\x932000 Pollock toimi baseball-joukkue Toronto Blue Jaysin toimitusjohtajana. _NEWLINE_Pollock on saanut monia arvostettuja valintoja. Vuonna 1978 h\xc3\xa4net valittiin Hockey Hall of Fameen ja lis\xc3\xa4ksi h\xc3\xa4n on Canadian Sports Hall of Famen j\xc3\xa4sen. Vuonna 1985 Pollockille my\xc3\xb6nnettiin Kanadan korkein kunniamerkki, Order of Canada. _NEWLINE_Pollock kuoli 15. elokuuta 2007 Torontossa .'